rejauldu/bengali-wikipedia huggingface dataset:
জন ফ্রান্সিস মুনি (জন্ম: ১০ ফেব্রুয়ারি, ১৯৮২) প্রজাতন্ত্রী আয়ারল্যান্ডের ডাবলিনে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। তিনি মূলতঃ বোলার হিসেবে দলে খেলছেন। বামহাতি ব্যাটসম্যান ও ডানহাতি মিডিয়াম-পেস বোলিংয়ে জন মুনি পারদর্শী।  ২০১০ সালে তিনি আয়ারল্যান্ডের বর্ষসেরা খেলোয়াড়ের সম্মানে ভূষিত হন। তার ভাই পলও আন্তর্জাতিক ক্রিকেটে আয়ারল্যান্ডের প্রতিনিধিত্ব করছেন।   প্রারম্ভিক জীবন  ২০০০ সালে অনূর্ধ্ব-১৯ ক্রিকেট বিশ্বকাপে আয়ারল্যান্ডের সদস্য ছিলেন। এরপর ২০০৪ সালে প্রথম-শ্রেণীর ক্রিকেটে মুনি’র অভিষেক ঘটে। আইসিসি আন্তর্মহাদেশীয় কাপে নেদারল্যান্ডসের বিপক্ষে তার এই অভিষেক। তিনি একবারমাত্র ব্যাটিং করেন। কিন্তু এডগার শিফার্লি’র বলে কোন রান সংগ্রহ করার পূর্বেই এলবিডব্লিউ’র শিকার হন। এছাড়াও তিনি বোলিং করেননি। দুই বছর পর আগস্ট, ২০০৬ সালে দ্বিতীয়বারের মতো প্রথম-শ্রেণীর ক্রিকেটে অংশগ্রহণ করেন। খেলায় তিনি কোন রান না পেলেও স্কটল্যান্ডের জন ব্লেইনকে জেরেমি ব্রে’র হাতে ক্যাচ দেন।   খেলোয়াড়ী জীবন  ১৩ জুন, ২০০৬ তারিখে আয়ারল্যান্ড তাদের প্রথম একদিনের আন্তর্জাতিকে অংশগ্রহণ করে। তিনি প্রথম একাদশের অন্যতম সদস্য ছিলেন। স্টরমন্টে অনুষ্ঠিত ও গ্যালারিতে দর্শক পরিপূর্ণ ঐ খেলায় ইংল্যান্ড ৩৮ রানে জয়লাভ করে। খেলায় তিনি মার্কাস ট্রেসকোথিক, পল কলিংউড ও ইয়ান বেলের উইকেট পান। ঐ খেলাকে তিনি তার খেলোয়াড়ী জীবনের অন্যতম সেরা খেলার একটিরূপে বর্ণনা করেন। এছাড়াও ব্যাট হাতে ২৬ বলে অপরাজিত ৩০ রান পান। ২০১০ সালে ছয়জন খেলোয়াড়ের একজন হিসেবে ক্রিকেট আয়ারল্যান্ড কর্তৃপক্ষে সাথে পূর্ণাঙ্গভাবে খেলার জন্য চুক্তিবদ্ধ হন।   তথ্যসূত্র    বহিঃসংযোগ       North County Cricket Club  বিষয়শ্রেণী:আইরিশ ক্রিকেটার বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:কাউন্টি ডাবলিন থেকে আগত ক্রিকেটার বিষয়শ্রেণী:আইরিশ ক্রিকেট কোচ
মুম্বই সেন্ট্রাল (পূর্বে বোম্বাই সেন্ট্রাল) মুম্বইতে অবস্থিত স্টেশনগুলির বৃহত্তম উল্লেখযোগ্য স্টেশন। এই স্টেশনটি ভারতীয় রেলের পশ্চিম রেল কর্তৃক পরিচালিত। এই স্টেশনের পূর্বদিক আন্তঃনগর/দূরপাল্লা ট্রেনের জন্য ব্যবহৃত হয় এবং অপরদিকে উপনগরীয় রেলের, পশ্চিম লাইনে স্থানীয় (local) ট্রেন চালনা করা হয়। স্টেশনটির নকশা তৈরি করেন ক্লদ ব্যটলে নামক এক ব্রিটিশ স্থাপত্যবিদ।  thumb|right|মুম্বই সেন্ট্রাল স্টেশনের ভিতরের দৃশ্য   ইতিহাস    পরিষেবা   গাড়ি ক্রমাঙ্ক গাড়ির নাম গন্তব্য  সঙ্ঘটন  ছাড়বার সময়১৯০১১গুজরাত এক্সপ্রেস আহমেদাবাদদৈনিক ০৫:৪৫১২০০৯শতাব্দী এক্সপ্রেস আহমেদাবাদরবিবার ছাড়া প্রতিদিন০৬:২৫১৯০২৩জনতা এক্সপ্রেসফিরোজপুর স্টেশনদৈনিক০৭:২৫১৯২১৫সৌরাষ্ট্র এক্সপ্রেসপোরবন্দরদৈনিক০৭:২০৫৯৪৩৯প্যাসেঞ্জারআহমেদাবাদদৈনিক১২:১০১২৯৩৩কর্ণাবতী এক্সপ্রেসআহমেদাবাদদৈনিক১৩:৪০১২৯৬১ডবল ডেকার এক্সপ্রেসআহমেদাবাদরবিবার ছাড়া প্রতিদিন১৪:২০১২৯৫১মুম্বই রাজধানী এক্সপ্রেসনতুন দিল্লীদৈনিক১৬:৩৫১২৯৫৩অগাষ্ট ক্রান্তি এক্সপ্রেসহযরত হাজী নিজামুদ্দীন টার্মিনাসদৈনিক১৭:৪০১২৯২১ফ্লাইং রাণী এক্সপ্রেসসুরাটদৈনিক১৭:৫৫৫১০২৩প্যাসেঞ্জারবলসাড়দৈনিক১৮:১০১২৯৫৫গণগৌর সুপারফাস্ট এক্সপ্রেসজয়পুর দৈনিক১৮:৫০১২৯৬১অবন্তীকা এক্সপ্রেসইন্দোরদৈনিক১৯:০৫১৯০০৫সৌরাষ্ট্র মেলওখাদৈনিক২০:২৫১৯০০৫ স্লিপ সৌরাষ্ট্র লিংক মেলবেরাবলদৈনিক২০:২৫১২৯০৩স্বর্ণ মন্দির মেলঅমৃতসর জংদৈনিক২১:৩০১২৯০১গুজরাত মেলআহমেদাবাদদৈনিক২২:০০৫৯৪৪১প্যাসেঞ্জারআহমেদাবাদদৈনিক২২:৪০৫৯৪৪১ স্লিপ লিংক প্যাসেঞ্জারনন্দুরবারদৈনিক২২:৪০২২২০৯নতুন দিল্লী দুরন্ত এক্সপ্রেসনতুন দিল্লীসোমবার, শুক্রবার ২৩:১৫১২২২৭ইন্দোর দুরন্ত এক্সপ্রেসইন্দোরবৃহস্পতিবার, শনিবার২৩:১৫১২২৩৯জয়পুর দুরন্ত এক্সপ্রেসজয়পুররবিবার , মঙ্গলবার ২৩:২৫১২২৬৭আহমেদাবাদ দুরন্ত এক্সপ্রেসআহমেদাবাদদৈনিক২৩:২৫১২৯২৭বড়োদরা এক্সপ্রেসবড়োদরাদৈনিক ২৩:৪০   সুবিধা   প্লাটফর্ম ও বিন্যাস    টিকিং ও আরক্ষণ    খাবার ও অন্যান্য সুবিধা    তথ্যসূত্র    বহিঃসংযোগ  মুম্বই সেন্ট্রালে ট্রেনের আসাযাওয়া পরবর্তী ২৪ ঘণ্ঠায় মুম্বই সেন্ট্রালে ট্রেনের আসাযাওয়া মুম্বই সেন্ট্রাল স্টেশনে সংযুক্ত সমস্ত ট্রেন  মুম্বই সেন্ট্রাল রেলওয়ে স্টেশন থেকে ট্রেন    বিষয়শ্রেণী:১৯৩০-এ প্রতিষ্ঠিত বিষয়শ্রেণী:মুম্বই বিষয়শ্রেণী:মুম্বই উপনগরীয় রেলের স্টেশন বিষয়শ্রেণী:পশ্চিম লাইন (মুম্বই শহরতলি রেল) বিষয়শ্রেণী:১৯৩০-এ চালু রেলওয়ে স্টেশন বিষয়শ্রেণী:১৯৩০-এ ব্রিটিশ ভারতে প্রতিষ্ঠিত
নোত্র্‌ দাম দ্য পারি (, সংক্ষেপে নোত্র্‌ দাম, অর্থাৎ "কুমারী মেরি গির্জা")  ফ্রান্সের রাজধানী প্যারিস শহরে অবস্থিত একটি ক্যাথেড্রাল (খ্রিস্টান ধর্মপাল তথা বিশপের আসনবিশিষ্ট গির্জা)লাতিন ভাষায় Cathedra কাতেদ্রা শব্দের অর্থ "আসন"।। এই রোমান ক্যাথলিক গির্জাটি বর্তমানে প্যারিসের মহাধর্মপালের (আর্চবিশপ) অধীনে রয়েছে। গির্জাটি প্যারিস শহরের ৪র্থ আরোঁদিসমঁ বা প্রশাসনিক পৌরবিভাগের অভ্যন্তরে পড়েছে। ভৌগোলিকভাবে এটি প্যারিসের কেন্দ্রস্থলে সেন নদীতে অবস্থিত ইল দ্য লা সিতে নামক ক্ষুদ্র একটি দ্বীপের পূর্বভাগে অবস্থিত। গির্জাটির পশ্চিমমুখী অংশটির সামনে রয়েছে উন্মুক্ত জঁ-পল চত্বর।  নির্মাণের ইতিহাস বিশপ মোরিস দ্য সুলির উদ্যোগে ১১৭৩ খ্রিষ্টাব্দে গির্জাটির নির্মাণ কাজ শুরু হয়। প্রায় দুইশত বছর ধরে এর নির্মাণ কাজ চলে এবং চতুর্দশ শতকের মাঝামাঝি ১৩৪৫ খ্রিষ্টাব্দে এর নির্মাণকাজ সমাপ্ত হয়। এ কারণে ভবনটির নির্মাণশৈলী সবজায়গায় অভিন্ন রূপ নয়। তবে প্রধানত এটি গোথিক স্থাপত্যশৈলীতে নির্মিত একটি ভবন। পরবর্তীতে ১৮৪৪ থেকে ১৮৬৪ খ্রিষ্টাব্দ পর্যন্ত স্থপতি ভিওলে-ল্য-দুকের অধীনে ক্যাথেড্রালটিকে পুনরুদ্ধার ও সংস্কার করা হয়। ২০১৩ খ্রিষ্টাব্দে আড়ম্বরের সাথে ভবনটির ৮৫০তম জন্মদিন পালন করা হয়।  ঐতিহাসিক গুরুত্ব দীর্ঘকাল প্যারিসের সবচেয়ে উঁচু ভবন হিসেবে নোত্র্‌-দাম-এর প্রসিদ্ধি ছিল। ১৮৩১ সালে এটি প্যারিসের সবচেয়ে উঁচু ভবন ছিল ভিক্তর উগোর উপন্যাস নোত্র্‌ দাম দ্য পারি-তে ভবনটিকে কেন্দ্রীয়  ভূমিকা দেওয়া হয়েছে। অভিষেককালে ফ্রান্সের রাজা ও সম্রাটদের এই গির্জাতেই শপথ পড়ানো হত। আধুনিক ফ্রান্সের অনেক রাষ্ট্রপতির যেমন শার্ল দ্য গল, জর্জ পোঁপিদু, ফ্রঁসোয়া মিতেরঁ প্রমুখের শেষকৃত্য এই গির্জাতেই অনুষ্ঠিত হয়।  পর্যটন গগনস্পর্শী উচ্চতা ও নান্দনিক স্থাপত্যশৈলীর জন্য নোত্র্‌-দাম গির্জাটি পর্যটকদের কাছে বিশেষভাবে আকর্ষণীয়। এটি প্যারিস নগরী, ফ্রান্স, এমনকি সমগ্র ইউরোপের পর্যটকদের কাছে সর্বাধিক জনপ্রিয় ক্যাথেড্রাল। প্রতি বছর ২ কোটি লোক এটি দেখতে আসে এবং প্রায় ১ কোটি ৪০ লক্ষ পর্যটক গির্জার অভ্যন্তরে প্রবেশ করে। এ গির্জায় প্রবেশের জন্য পর্যটকদের কোনরূপ দর্শনী দিতে হয় না।  অগ্নিকাণ্ড ২০১৯ সালের ১৫ই এপ্রিল সোমবার সন্ধ্যায় নোত্‌র্‌ দাম গির্জাটি অগ্নিকাণ্ডের শিকার হয়। সেসময় প্রায় ৬০ লক্ষ ইউরো খরচ করে এই ক্যাথিড্রালের ছাদে রক্ষণাবেক্ষণের কাজ চলছিল। সেখান থেকে আগুন লাগতে পারে বলে প্রাথমিকভাবে মনে করা হয়। অগ্নিকাণ্ডের ফলে গির্জার ওক গাছের কাঠে নির্মিত মোচাকৃতি চূড়া ও ছাদ সম্পূর্ণ পুড়ে ধ্বংস হয়ে নিচে পড়ে যায়। পুড়ে যাওয়া অংশগুলি ১৩শ শতকের দিকে নির্মাণ করা হয়েছিল। তবে ভবনের পাথরে নির্মিত সম্মুখভাগ ও মূল কাঠামোটি মোটামুটি অক্ষত আছে। ভবনের ভেতরে বহু মূল্যবান শিল্পকর্ম ছিল যেগুলির বেশিরভাগই অক্ষত অবস্থায় উদ্ধার করা হয়। ধ্বংসপ্রাপ্ত গির্জাকে পুনর্নিমাণের জন্য বিত্তবান ফরাসি ব্যক্তি ও ব্যবসা প্রতিষ্ঠানগুলি (লুই ভুইতোঁ, তোতাল, ইত্যাদি) একাধিক কোটি ইউরো অনুদানের প্রতিশ্রুতি দেয় ।  ছবিতে নোত্র্‌ দাম দ্য পারি  তথ্যসূত্র  টীকা   বহিঃসংযোগ   স্যাটেলাইট থেকে নোত্র্‌ দাম দ্য পারি এর দৃশ্য (গুগল ম্যাপ)  বিষয়শ্রেণী:ধর্মমন্দির বিষয়শ্রেণী:ফ্রান্সের গোথিক স্থাপত্য বিষয়শ্রেণী:ফ্রান্সের রোমান ক্যাথলিক ক্যাথিড্রাল বিষয়শ্রেণী:মেরির নামে নামকৃত স্থাপনা বিষয়শ্রেণী:ফ্রান্সের রোমান ক্যাথলিক ক্যাথেড্রাল বিষয়শ্রেণী:১৩৪০-এর দশকে সম্পন্ন গির্জা
জেমস সিরিল অব্রে জর্জ ডান্স (৫ মে ১৯০৭ - ১৬ মার্চ ১৯৭১) একজন ব্রিটিশ কনজারভেটিভ পার্টির রাজনীতিবিদ ছিলেন। তিনি ইটন কলেজে শিক্ষিত হন এবং দ্বিতীয় বিশ্বযুদ্ধের সময় দ্বিতীয় ড্রাগন গার্ডে (কুইন্স বেস) ছিলেন। তিনি লয়েডস অফ লন্ডনের একজন বীমা আন্ডাররাইটার ছিলেন।  ডান্স ১৯৫৫ সালের সাধারণ নির্বাচনে ব্রমসগ্রোভের সংসদ সদস্য হিসাবে নির্বাচিত হন। তিনি জর্জ ওয়ার্ডের সংসদীয় প্রাইভেট সেক্রেটারি ছিলেন ওয়ার্ডের সময়ে অ্যাডমিরালটির পার্লামেন্টারি এবং ফিনান্সিয়াল সেক্রেটারি এবং সেক্রেটারি অফ স্টেট ফর এয়ার হিসেবে।"Mr James Dance". The Times. 17 March 1971. p. 18. ১৯৭১ সালের ১৬ মার্চ ৬৩ বছর বয়সে মৃত্যুবরণ না করা পর্যন্ত নাচ এমপি ছিলেন  ফলে উপনির্বাচনে জয়ী হয়েছেন লেবার পার্টির টেরি ডেভিস।  ডান্স শার্লট স্ট্রুটের সাথে তার মৃত্যুর আগ পর্যন্ত বিয়ে করেছিলেন; তাদের একটি সন্তান ছিল।"Mr James Dance". The Times. 17 March 1971. p. 18. তারপর তিনি অ্যান ওয়াকারের সাথে পুনরায় বিয়ে করেন এবং তাদের তিনটি সন্তান ছিল।   তথ্যসূত্র       বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:১৯৭১-এ মৃত্যু বিষয়শ্রেণী:১৯০৭-এ জন্ম
যদি মহাদেশগুলোকে কতগুলো ছড়ানো-ছিটানো বৃহদাকার ভূমি হিসেবে সংজ্ঞায়িত করা হয়, যারা অনেকটা একই সমতলে পরস্পর সংলগ্ন কতগুলো ভূখণ্ডকে একত্রিত করে,তখন এশিয়া, ইউরোপ এবং আফ্রিকা মহাদেশ একক মহাদেশে প্রকাশিত হল, যা আফ্রো-ইউরেশিয়া নামে স্বীকৃত।  আর এর দ্বারাই চারটি মহাদেশ (আফ্রো-ইউরেশিয়া, আমেরিকা, এন্টার্কটিকা, অস্ট্রেলিয়া) সংবলিত একটি মডেল ধারণা করা যায়।  যখন প্লাইস্টোসিন বরফযুগে সমুদ্রসমতল অপেক্ষাকৃত নিচু ছিল,এই সময়ে অস্ট্রেলিয়া-নিউগিনি একটা একক মহাদেশ ছিল। একইভাবে আমেরিকা (উত্তর আমেরিকা ও দক্ষিণ আমেরিকা) এবং আফ্রো ইউরেশিয়া বেরিং ল্যান্ড ব্রিজ দ্বারা সংযুক্ত ছিল। অন্যান্য দ্বীপসমূহ যেমন-গ্রেট ব্রিটেন মহাদেশের মূলভূমির সাথে সংযুক্ত ছিল। তখন মাত্র তিনটি পৃথক মহাদেশ ছিল- আফ্রো-ইউরেশিয়া, আমেরিকা, এন্টার্কটিকা, অস্ট্রেলিয়া-নিউগিনি।   তথ্যসূত্র     বিষয়শ্রেণী:অতিমহাদেশ বিষয়শ্রেণী:ইউরেশিয়া বিষয়শ্রেণী:আফ্রিকা বিষয়শ্রেণী:আফ্রিকার ভূগোল বিষয়শ্রেণী:এশিয়ার ভূগোল বিষয়শ্রেণী:ইউরোপের ভূগোল বিষয়শ্রেণী:এশিয়ার চরম বিন্দু
মনিদীপা "মিমি" মন্ডল হলেন একজন নিউইয়র্কভিত্তিক ভারতীয় কল্প কথাসাহিত্যিক। তিনি বিজ্ঞান কল্পকাহিনীসহ বেশ কয়েকটি প্রকারে লিখে থাকেন। মন্ডল লুমিনসেন্ট থ্রেডস: কানেকশন্স টু অক্টাভিয়া. বাটলার নামক প্রবন্ধের একজন সহ-সম্পাদক ছিলেন; যা ২০১৮ সালে লোকাস পুরস্কার লাভ করেছিল। এছাড়াও এটি ২০১৮ সালে হুগো পুরস্কার এবং উইলিয়াম অ্যাথেলিং জুনিয়র পুরস্কারের জন্য মনোনীত হয়েছিল। মন্ডল ভারত থেকে হুগো পুরস্কারের জন্য মনোনীত প্রথম লেখিকা ছিলেন।  মন্ডল ২০১২ থেকে ২০১৩ সালের মধ্যে পেঙ্গুইন ইন্ডিয়াতে সম্পাদক হিসাবে কাজ করেছিলেন এবং ২০১৭ থেকে ২০১৮ পর্যন্ত আনক্যানি ম্যাগাজিনের কবিতা ও পুনর্মুদ্রণ বিভাগে সম্পাদক হিসাবে কাজ করেছেন। তাঁর কাজ টর ডট কম, আনক্যানি ম্যাগাজিন, ফায়ারসাইড ম্যাগাজিন, দ্য বুক স্মাগলারস, ডেইলি সায়েন্স ফিকশন, কিন্ডল ম্যাগাজিন, মিউজিক ইন্ডিয়া, পডক্যাসল এবং স্ক্রোলের মতো পত্রিকায় স্থান পেয়েছে। মন্ডল দক্ষিণ এশীয়ার অন্যতম কল্প কথাসাহিত্যিকদের মধ্যে একজন, যিনি ইতিহাস এবং প্রকাশনা পাণ্ডিত্যের প্রতি বিশেষ আগ্রহী ছিলেন এবং ২০১৮ সালে টর ডট কমের জন্য দক্ষিণ এশীয় অনুমানমূলক কথাসাহিত্যের একটি দুই খণ্ডের ইতিহাস লিখেছিলেন।   জীবনী  মন্ডল ভারতের কলকাতায় জন্মগ্রহণ করেছেন এবং সেখানেই তাঁর শৈশব অতিবাহিত করেছেন। তাঁর বাবা পশ্চিমবঙ্গ সিভিল সার্ভিসের (ডব্লিউবিসিএস) অফিসার ছিলেন এবং তাঁর মা ভারতীয় স্টেট ব্যাংকের একজন কর্মচারী ছিলেন। এক গোলটেবিল সাক্ষাৎকারে তিনি বলেন, "আমার জন্মের সময় আমাকে অন্য সাধারণ বাঙ্গালী বাচ্চাদের মতো "মিমি" ডাকনামটি দেওয়া হয়েছিল"। ২০১৫ সাল থেকে তিনি প্রাথমিকভাবে "মনিদীপা মন্ডল" হিসেবে না লিখে "মিমি মণ্ডল" হিসাবে তাঁর লেখা প্রকাশ করতে শুরু করেছিলেন।  মন্ডল একটি অনলাইন প্রবন্ধে লিখেছেন যে তাঁর প্রথম শেখা দুটি ভাষা ছিল বাংলা এবং ইংরেজি। পরবর্তীকালে তিনি হিন্দি, প্রাচীন ইংরেজি এবং অল্প পরিমানে অন্যান্য কয়েকটি ভাষা শিখেছিলেন।   শিক্ষা  মন্ডল নব নলান্দা উচ্চ বিদ্যালয়, কলকাতা আন্তর্জাতিক বিদ্যালয় এবং যাদবপুর বিশ্ববিদ্যালয়ে পড়াশোনা করেছেন। ২০১০ সালে ইংরেজি বিভাগে বিএ এবং ২০১২ সালে একই বিভাগে এমএ সম্পন্ন করেছেন। তিনি প্রকাশনা বিষয়ে ২০১৩ সালে কমনওয়েলথ শেয়ার্ড স্কলারশিপ পেয়েছিলেন। এছাড়া তিনি স্কটল্যান্ডের স্টার্লিং বিশ্ববিদ্যালয়েও পড়াশোনা করেছেন, যেখান থেকে তিনি ২০১৫ সালে প্রকাশনা বিষয়ে মাস্টার অব লেটারস (এমলিট) ডিগ্রি পেয়েছিলেন।  ২০১৫ সালে মন্ডল মার্কিন যুক্তরাষ্ট্রের সিয়াটলে ক্লারিয়ন ওয়েস্ট রাইটার্স ওয়ার্কশপে অংশ নিয়েছিলেন, যেখানে তিনি অক্টাভিয়া ই বাটলার মেমোরিয়াল স্কলার ছিলেন। ২০১৭ সালে, তিনি রুটজার্স বিশ্ববিদ্যালয় থেকে সৃজনমূলক লেখায় তাঁর এমএফএ শেষ করেছেন।   গ্রন্থপঞ্জী    সংহিতা    লুমিনেসেন্ট থ্রেডস: কানেকশন্স টু অক্টাভিয়া ই বাটলার (আলেকজান্দ্রা পিয়ার্সের সাথে, ২০১৭)   তথ্যসূত্র    বহিঃসংযোগ      বিষয়শ্রেণী:ভারতীয় লেখিকা বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:স্টার্লিং বিশ্ববিদ্যালয়ের শিক্ষার্থী বিষয়শ্রেণী:কলকাতার লেখক বিষয়শ্রেণী:২১শ শতাব্দীর ভারতীয় লেখিকা
দাগি নাটাবটের (বৈজ্ঞানিক নাম: Turnix suscitator) (), নাগরবাটই, কোয়েল-বটের বা পাতি লাওয়া Turnicidae (টার্নিসিডি) গোত্র বা পরিবারের অন্তর্গত Turnix (টার্নিক্স) গণের অন্তর্গত এক প্রজাতির ছোট ভূচর পাখি। দেখতে কোয়েল-এর মতো হলেও এরা আসলে কোয়েলের সাথে অসম্পর্কিত একটি পাখি। দাগি নাটাবটেরের বৈজ্ঞানিক নামের অর্থ সতর্ক তিতির (লাতিন: coturnix = তিতির, suscitator = সতর্ক)। প্রজাতিটি ভারত, বাংলাদেশ থেকে শুরু করে ক্রান্তীয় এশিয়া হয়ে দক্ষিণ চীন, ইন্দোনেশিয়া ও ফিলিপাইন পর্যন্ত বিস্তৃত। সারা পৃথিবীতে এক বিশাল এলাকা জুড়ে এদের আবাস, প্রায় ৫৫ লাখ ১০ হাজার বর্গ কিলোমিটার।Turnix suscitator , BirdLife International এ দাগি নাটাবটের বিষয়ক পাতা। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।   বর্ণনা  thumb|right দাগি নাটাবটের ছোট ভূচর পাখি। মেয়ে পাখি ছেলে পাখির চেয়ে বেশি রঙিন, ছেলে পাখির পিঠ লালচে বাদামি ও কালো, ডানা পালক ঢাকনিতে খাড়া। থুঁতনি ও গলা সাদাটে, বুক ও ঘাড়ের পাশে পীতাভ ও কালো ডোরা থাকে। মেয়ে পাখির থুঁতনি, গলা ও বুকের ঠিক মাঝখানে কালচে, বুকের পাশ ও তলদেশে কালো ও পীতাভ ডোরা থাকে। উভয় পাখির চোখ সাদা বা হলদে। পা ও পায়ের পাতা সিসার মতো ধূসর।দাগি নাটাবটের   এদের মা-পাখি স্বভাবে বহুগামী। জুটি বাঁধে। বাসা গড়ে মাটির ওপরেই। ডিম পাড়ে চারটি। এরপর পুরুষ পাখিটিকে ডিমে বসিয়ে দিয়ে আবারও চলে যায় নতুন সঙ্গীর খোঁজে। আবারও বাসা, আবারও ডিম। স্থায়ী জুটি বাঁধে না কারও সঙ্গে। ডিমে তা দেওয়া থেকে ছানাগুলোর লালন-পালনের সব দায়িত্ব বাবা-পাখির।  খোলা মাঠের পাখি এরা। খাদ্য এদের পোকামাকড়, ঘাসফড়িং ও শস্যবীজ। সারা দেশেই এরা আছে বলা যায়, তবে দেখা খুব দুরূহ ব্যাপার।"দলছুট এক দুষ্টু ছানা", শরীফ খান, দৈনিক প্রথম আলো   খাদ্য ও প্রজনন  ঝোপ, জঙ্গল, তৃণভূমি ও বনে এরা খুব সকাল ও শেষ বিকেলে বিচরণ করে। দলে এরা জোড়ায় থাকে। এরা মাটিতে হেঁটে ঝরা পাতা উল্টে খাবার খুঁজে খায়। সাধারণত একই জায়গায় দিনের পর দিন খাবার খেতে আসে। খাবারের তালিকায় আছে শস্যদানা, বুনোবীজ, উই পোকা, পিঁপড়া। প্রজনন সময়ে ঘাস দিয়ে ছোট করে মাটিতে ঝোপের কাছে বাসা করে ডিম দেয়। ডিম পাড়ে চার-পাঁচটি। ডিমের রং ধূসর সাদা, তাতে লালচে বা কালচে বেগুনি আঁচ থাকে। ডিম থেকে ছানা ফুটতে ১২ দিন সময় লাগে। ছানারা এক ঘণ্টার ভেতরই বড় পাখির সঙ্গে বেরিয়ে পড়ে বাসা থেকে।   তথ্যসূত্র    বহিঃসংযোগ    Barred Buttonquail videos, photos & sounds  on the Internet Bird Collection  বিষয়শ্রেণী:এশিয়ার পাখি বিষয়শ্রেণী:দক্ষিণ এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভুটানের পাখি বিষয়শ্রেণী:ইন্দোনেশিয়ার পাখি বিষয়শ্রেণী:জাপানের পাখি বিষয়শ্রেণী:লাওসের পাখি বিষয়শ্রেণী:মিয়ানমারের পাখি বিষয়শ্রেণী:নেপালের পাখি বিষয়শ্রেণী:সিঙ্গাপুরের পাখি বিষয়শ্রেণী:কম্বোডিয়ার পাখি বিষয়শ্রেণী:চীনের পাখি বিষয়শ্রেণী:ভারতের পাখি বিষয়শ্রেণী:মালয়েশিয়ার পাখি বিষয়শ্রেণী:পাকিস্তানের পাখি বিষয়শ্রেণী:ফিলিপাইনের পাখি বিষয়শ্রেণী:শ্রীলঙ্কার পাখি বিষয়শ্রেণী:তাইওয়ানের পাখি বিষয়শ্রেণী:থাইল্যান্ডের পাখি বিষয়শ্রেণী:ভিয়েতনামের পাখি বিষয়শ্রেণী:১৭৮৯-এ বর্ণিত পাখি বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা বিষয়শ্রেণী:টার্নিক্স বিষয়শ্রেণী:দক্ষিণ-পূর্ব এশিয়ার পাখি
প্রদীপ কুমার ব্রহ্মা আসামের বোড়োল্যান্ড পিপলস ফ্রন্টের রাজনীতিবিদ। তিনি কোকরাঝার পশ্চিম আসন থেকে ২০১৬ সালের নির্বাচনে আসাম বিধানসভায় নির্বাচিত হয়েছিলেন। Sitting and previous MLAs from Kokrajhar West Assembly ConstituencyBPF-BPPF unification move   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসাম বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বড়োল্যান্ড পিপলস ফ্রন্টের রাজনীতিবিদ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:কোকড়াঝাড় জেলার ব্যক্তি
300px|থাম্ব|ডান|অবাতজীবী ব্যাকটেরিয়াকে থায়োগ্লাইকোলেট ব্রথ টেস্ট টিউবে জন্মিয়ে শনাক্ত করা যায়:  ১: বাধ্যতামূলক অবাতজীবীদের অক্সিজেন প্রয়োজন কারণ তারা গাঁজন বা অবাত শ্বসন করতে পারে না। তারা টিউবের শীর্ষে জমা হয় যেখানে অক্সিজেন ঘনত্ব সর্বাধিক।  ২: বাধ্যতামূলক অবাতজীবীরা অক্সিজেন দ্বারা বিষাক্ত হয়, তাই তারা টিউবের নীচে জমা হয় যেখানে অক্সিজেন ঘনত্ব সর্বনিম্ন।  ৩: অনুকূল অবাতজীবীরা অক্সিজেনের উপস্থিতি বা অনুপস্থিতিতে বৃদ্ধি পেতে পারে কারণ তারা শক্তি অবাত বা অবাতভাবে বিপাক করতে পারে। তারা প্রধানত শীর্ষে জমা হয় কারণ অবাত শ্বসন গাঁজন বা অবাত শ্বসনের চেয়ে বেশি এটিপি উৎপন্ন করে।  ৪: ক্ষুদ্রঅবাতজীবীদের অক্সিজেন প্রয়োজন কারণ তারা গাঁজন বা অবাত শ্বসন করতে পারে না। তবে উচ্চ ঘনত্বের অক্সিজেন তাদের জন্য বিষাক্ত। তারা টেস্ট টিউবের উপরের অংশে জমা হয় তবে একেবারে শীর্ষে নয়।  ৫: বাতাসসহিষ্ণু জীবেরা অক্সিজেনের প্রয়োজন হয় না কারণ তারা শক্তি অবাতভাবে বিপাক করে। তবে বাধ্যতামূলক অবাতজীবীদের বিপরীতে, তারা অক্সিজেন দ্বারা বিষাক্ত হয় না। টেস্ট টিউব জুড়ে তাদের সমানভাবে ছড়িয়ে থাকতে দেখা যায়।   বাতাসসহিষ্ণু অবাতজীবীরা এটিপি উৎপাদনের জন্য গাঁজন ব্যবহার করে। তারা অক্সিজেন ব্যবহার করে না, তবে তারা নিজেদেরকে প্রতিক্রিয়াশীল অক্সিজেন অণু থেকে রক্ষা করতে পারে। বিপরীতে, বাধ্যতামূলক অবাতজীবীরা প্রতিক্রিয়াশীল অক্সিজেন অণু দ্বারা ক্ষতিগ্রস্ত হতে পারে।  অবাতজীবীদের তিনটি বিভাগ রয়েছে। যেখানে বাধ্যতামূলক অবাতজীবীদের বৃদ্ধির জন্য অক্সিজেন প্রয়োজন, বাধ্যতামূলক অবাতজীবীরা অক্সিজেন দ্বারা ক্ষতিগ্রস্ত হয়, বাতাসসহিষ্ণু জীবেরা অক্সিজেন ব্যবহার করতে পারে না কিন্তু এর উপস্থিতি সহ্য করে, এবং অনুকূল অবাতজীবীরা অক্সিজেন উপস্থিত থাকলে তা ব্যবহার করে কিন্তু এটি ছাড়াও বৃদ্ধি পেতে পারে।  বেশিরভাগ বাতাসসহিষ্ণু অবাতজীবীর সুপারঅক্সাইড ডিসমিউটেজ এবং (নন-ক্যাটালেজ) পেরোক্সিডেজ থাকে কিন্তু ক্যাটালেজ থাকে না। আরও নির্দিষ্টভাবে, তারা এনএডিএইচ অক্সিডেজ/এনএডিএইচ পেরোক্সিডেজ (NOX/NPR) ব্যবস্থা বা গ্লুটাথায়ন পেরোক্সিডেজ ব্যবস্থা ব্যবহার করতে পারে। বাতাসসহিষ্ণু অবাতজীবীর একটি উদাহরণ হল কিউটিব্যাক্টেরিয়াম অ্যাকনে।   তথ্যসূত্র   বিষয়শ্রেণী:অণুজীববিজ্ঞান
নারদ জয়ন্তী একটি হিন্দু উৎসব, যা দেবর্ষি নারদের জন্মদিন উদযাপনের জন্য পালন করা হয়। এটি হিন্দুধর্মে একটি শুভ দিন হিসেবে বিবেচিত হয়। এই উৎসব জ্যৈষ্ঠ মাসের কৃষ্ণপক্ষের প্রতিপদ তিথিতে সারা ভারত উপমহাদেশে পালন করা হয়।  পটভূমি হিন্দু ধর্মগ্রন্থ অনুসারে দেবর্ষি নারদ ছিলেন ভগবান ব্রহ্মার মানসপুত্র। তিনি ঋগ্বেদের অষ্টম মন্ডলের ত্রয়োদশ সূত্রের দ্রষ্টা ছিলেন। বৈষ্ণব সম্প্রদায় তাঁকে ভগবান বিষ্ণুর ভক্ত একজন ঐশ্বরিক আত্মা হিসেবে দেখে। তিনি অন্যান্যদের মধ্যে ভগবান বিষ্ণুর কিংবদন্তি প্রচার ও প্রসার করেছিলেন। ভগবান বিষ্ণুর উপর তাঁর বিখ্যাত প্রার্থনামূলক উক্তি ছিল  তিনি বেদ এবং সনাতন ঐতিহ্যের অন্যান্য গ্রন্থে সুপণ্ডিত ছিলেন । রামায়ণ, মহাভারত এবং পুরাণ ইত্যাদিতে দেবর্ষি নারদের উল্লেখ রয়েছে। সনাতন ধর্মের ভক্তি পুরাণের মতো গ্রন্থ অনুসারে তাঁর গুরুত্বপূর্ণ রচনাগুলি হল নারদ পুরাণ, নারদ স্মৃতি এবং নারদ ভক্তি সূত্র ইত্যাদি। হিন্দুধর্মে তাঁকে দেবতাদের পাশাপাশি অসুরদের এবং গ্রহের মানব জীবনের জন্য স্বর্গীয় ঋষি এবং বার্তাবাহক হিসাবে বিবেচনা করা হয়।  কিংবদন্তি পৌরাণিক কাহিনী অনুসারে দেবর্ষি নারদ তাঁর পূর্বজন্মে গন্ধর্ব থাকাকালীন পৃথিবীতে জন্মগ্রহণ করার জন্য অভিশাপ পেয়েছিলেন। অভিশাপের কারণে, তিনি এক দাস পরিবারে জন্মগ্রহণ করেছিলেন। তাঁর পিতা একদল পবিত্র পুরোহিতের দাস ছিলেন। নারদও তাঁর পিতার মতো সেই পুরোহিতদের সেবা করেছিলেন। নারদের পরিশ্রম পুরোহিতদের অনেক মুগ্ধ করেছিল এবং তারা তাঁকে ভগবান বিষ্ণুর কাছ থেকে আশীর্বাদ এবং প্রসাদ দিয়েছিল । নারদও ভগবান বিষ্ণুর একনিষ্ঠ ভক্ত হয়ে ওঠেন। কথিত আছে যে, তাঁর মায়ের মৃত্যুর পর, তিনি তাঁর ঘর ছেড়ে জ্ঞানার্জনের জন্য বনে ঘুরে বেড়াতেন। কথিত আছে যে, যখন তিনি বনের একটি গাছের নীচে ধ্যান করছিলেন, তখন ভগবান বিষ্ণু সেখানে আবির্ভূত হয়ে নারদকে জানান যে, মৃত্যুর পরই তিনি তাঁর দিব্য রূপ ধারণ করবেন। এরপর নারদ ভগবান বিষ্ণুর সেবায় তাঁর জীবন উৎসর্গ করেন এবং ভগবান বিষ্ণুর একজন বিশিষ্ট সমর্থক এবং ভক্ত হিসেবে বিখ্যাত হন। কথিত আছে যে, ভগবান বিষ্ণুর কৃপায়, ভগবান বিষ্ণুর কৃপায়, মৃত্যুর পর নারদের দিব্য রূপ পুনর্জন্ম লাভ করে।  পালন নারদ জয়ন্তীতে ভক্তরা উপবাস, পূজা এবং দেবর্ষি নারদের গল্প শোনায় অংশগ্রহণ করেন। এই দিনে ভক্তরা সূর্যোদয়ের আগে স্নান করে সারাদিন উপবাস করেন। তারা দেবর্ষি নারদ এবং ভগবান বিষ্ণুকে চন্দন, তুলসী পাতা, ধূপকাঠি, ফুল এবং মিষ্টি উৎসর্গ করেন। তারা মন্দিরে প্রসাদ বিতরণ করেন এবং কিছু ভক্ত দরিদ্রদের পোশাক বিতরণ করেন। ভগবান বিষ্ণুর ভক্তরা ভগবান বিষ্ণুর জ্ঞান, প্রজ্ঞা এবং ভক্তির কারণে দেবর্ষু নারদের পূজা করেন। ভক্তরা তাদের জীবনে জ্ঞান, জ্ঞান এবং সমৃদ্ধির জন্য প্রার্থনা করেন। বিশ্বাস করা হয় যে নারদ জয়ন্তীর দিনে ব্রাহ্মণদের খাওয়ানো এবং তাদের দান করা পুণ্যের ফল দেয়। একইভাবে, এটাও বিশ্বাস করা হয় যে যে কেউ এই শুভ দিনে "শ্রী নারদ স্তোত্র" পাঠ করলে বুদ্ধিমান হন এবং তার সমস্ত সমস্যা দূর হয়। কিংবদন্তি অনুসারে, দেবর্ষি নারদকে হিন্দুধর্মে স্বর্গীয় সাংবাদিক হিসেবেও বিবেচনা করা হয়। তাই দেশের বিভিন্ন স্থানে, নারদ জয়ন্তীতে কিছু সামাজিক, সাংস্কৃতিক এবং মিডিয়া সংস্থা সাংবাদিকদের সংবর্ধনা অনুষ্ঠানের আয়োজন করে।  তথ্যসূত্র  বিষয়শ্রেণী:হিন্দু উৎসব বিষয়শ্রেণী:হিন্দুদের পবিত্র দিন বিষয়শ্রেণী:মে উদ্‌যাপন
কাকড়াটি (), ভারতের মধ্য প্রদেশ রাজ্যের পান্না জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে কাকড়াটি শহরের জনসংখ্যা হল ৭০৯৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫১%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে কাকড়াটি এর সাক্ষরতার হার কম।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
শ্রেয়স জৈন একজন ভারতীয় চলচ্চিত্র লেখক ও গীতিকার। তিনি অতিপ্রাকৃত রাজনৈতিক নাট্যধর্মী ভূতনাথ রিটার্নস (২০১৪) এবং প্রণয়ধর্মী হাস্যরসাত্মক বরেলি কি বর্ফী (২০১৭) চলচ্চিত্রের জন্য শ্রেষ্ঠ সংলাপ বিভাগে ফিল্মফেয়ার পুরস্কারের মনোনয়ন লাভ করেন এবং দ্বিতীয়োক্ত চলচ্চিত্রের জন্য শ্রেষ্ঠ চিত্রনাট্য বিভাগে আইফা পুরস্কার অর্জন করেন।  চলচ্চিত্রের তালিকা  বছর চলচ্চিত্রের শিরোনাম কাহিনি চিত্রনাট্য সংলাপ গীত ২০১৪ভূতনাথ রিটার্নস ২০১৪কিল দিল ২০১৬নীল বট্টে সন্নাটা ২০১৬দঙ্গল ২০১৭বরেলি কি বর্ফী ২০১৭ইত্তেফাক ২০২১আনকহি কহানিয়া ২০২৩বাওয়াল ২০২০লুটকেস  পুরস্কার ও মনোনয়ন  প্রদানের তারিখ বিভাগ মনোনীত কর্ম ফলাফল  ফিল্মফেয়ার পুরস্কার ৩১ জানুয়ারি ২০১৫ শ্রেষ্ঠ সংলাপ ভূতনাথ রিটার্নস   ২০ জানুয়ারি ২০১৮ শ্রেষ্ঠ সংলাপ বরেলি কি বর্ফী   আন্তর্জাতিক ভারতীয় চলচ্চিত্র অ্যাকাডেমি পুরস্কার ২৪ জুন ২০১৮ শ্রেষ্ঠ চিত্রনাট্য বরেলি কি বর্ফী    তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:শ্রেষ্ঠ চিত্রনাট্য বিভাগে আইফা পুরস্কার বিজয়ী
মেহেন্দিগঞ্জ বাংলাদেশের দক্ষিণাঞ্চলের বরিশাল বিভাগের অন্তর্গত বরিশাল জেলায় অবস্থিত একটি শহর। প্রশাসনিকভাবে শহরটি মেহেন্দিগঞ্জ উপজেলার সদর। শহরটি বরিশাল জেলার তৃতীয় বৃহত্তম ও মেহেন্দিগঞ্জ উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং  বরিশাল বিমানবন্দর।  জনসংখ্যা মেহেন্দিগঞ্জ শহরের মোট জনসংখ্যা ৩৩,৮০২ জন যার মধ্যে ১৬,২৪৯ জন পুরুষ এবং ১৭,৫৫৩ জন নারী। এ শহরের পুরুষ এবং নারী অনুপাত ৯৩:১০০।  শহরে মোট খানা সংখ্যা বা পরিবার রয়েছে ৭১২৪টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮.৬৮ মিটার।  প্রশাসন ১৯৯৭ সালে মেহেন্দিগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মেহেন্দিগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত ।  ২০.৭৮ বর্গ কি.মি. আয়তনের মেহেন্দিগঞ্জ শহরের ১৪.৯৭ বর্গ কি.মি. এলাকাট মেহেন্দিগঞ্জ পৌরসভা দ্বারা পরিচালিত হয়।  শিক্ষা ব্যবস্থা মেহেন্দিগঞ্জ শহরের স্বাক্ষরতার হার হলো শতকরা ৬৩.৩ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:বরিশাল জেলার জনবহুল স্থান
থাম্ব|Sodium bromite সোডিয়াম ব্রোমাইট ব্রোমাস অ্যাসিডের একটি সোডিয়াম লবণ। এর ট্রাইহাইড্রাস ফর্মকে স্ফটিক আকারে আলাদা করা হয়েছে। টেক্সটাইল পরিশোধন শিল্পে অক্সিডেটিভ স্টার্চ অপসারণের জন্য এটি একটি ডিসাইজিং এজেন্ট হিসাবে ব্যবহৃত হয়।  এটি অ্যালকোহলকে অ্যালডিহাইডে রূপান্তর করার জন্য একটি জারক হিসাবেও ব্যবহৃত হয়। যেমন: বেনজিল অ্যালকোহলকে বেনজালডিহাইডে রূপান্তর করা বা হফম্যান ডিগ্রিডেশনের মাধ্যমে অ্যামাইড থেকে অ্যামিন তৈরি।   তথ্যসূত্র   বিষয়শ্রেণী:সোডিয়াম যৌগ বিষয়শ্রেণী:ইবিআই উৎস ছাড়া নিবন্ধ বিষয়শ্রেণী:ব্রোমাইট